Si en Falles folles, fes-ho segur!
12 març 2019

## Si en Falles folles, fes-ho segur!12 març 2019Última actualització: 14 juliol 2025

![](../gestion/img/P1330708---cocopia.JPG)  
  

Els **regidors de Joventut de Gandia i Oliva, Laura Morant i Àlex Salort**, respectivament, acompanyats pel **president del Consell dels Joves de Gandia, Hèctor Juan Bofí**, han presentat aquest matí la campanya d’informació i sensibilització del CJG dirigida a la població jove perquè durant les Falles practique sexe segur. El lema: _“Si en Falles folles, fes-ho segur”_.

_“Calen moltes campanyes de conscienciació, perquè segons l’Organització Mundial de la Salut, l’adolescència i el tram de 15 a 20 anys continua sent un grup de risc pel que fa a la pràctica sexual no segura. Cada vegada s’inicien en el sexe més prompte i necessiten saber que el preservatiu és un mètode que té un índex de seguretat del 85% front a les malalties de transmissió sexual i un 95% de fiabilitat per tal d’evitar els embarassos no desitjats”_, ha assegurat Morant.  

        _“Són importants aquest tipus de campanyes dirigides a la gent jove. Des de l’administració pública hem de fer molta pedagogia per a promoure la protecció front al perill de transmissió de malalties sexuals i l’ús dels preservatius contra els embarassos no desitjats. Esperem que en el futur s’hi adherisquen més administracions”,_ ha explicat Salort.

Gràcies també a la col·laboració del Centre de Salut Pública de Gandia, el Consell dels Joves repartirà 2.000 preservatius durant els pròxims dies als casals fallers de Gandia i Oliva, a més de fullets informatius, xapes i altres elements amb frases i missatges de la campanya. _“És tot un plaer traure, un any més, la campanya al carrer amb imatge renovada i la més potent dels últims 10 anys. Això ha estat possible gràcies a la col·laboració del Calaix Jove de la Mancomunitat, els ajuntaments de Gandia i Oliva i la Federació de Falles de Gandia”_. Juan espera comptar l’any que ve, a més, amb la participació dels ajuntaments de Tavernes i Xeraco.

[Twittear](https://twitter.com/share)